जिला बांदा, ब्लाक तिंदवारी, गांव चिल्ला। छह महीना पहिले सरकार वादा करिस रहै कि स्कूलन मा जूता, मोजा अउर स्वेटर बांटे जइहैं। आधी ठंडी निकल गें है पै अबै तक कुछौ नहीं बांटा गा आय। स्कूल के बच्चा आस लगायें बइठ हैं।
रन्नो का कहब है कि स्कूल के मैडम कहत है कि जूता, मोजा, स्वेटर सब बच्चन का मिलिहैं। पै अबै तक कुछौ नहीं मिला आय। सत्यम अउर रोहित कुमार का कहब है कि ठंडी मा जूता, मोजा,स्वेटर दे का कहिन रहै पै हमार स्कूल मा एकौ बच्चन का कुछौ नहीं मिला आय। सरिता का कहब है कि सरकार का ठंडी मा स्वेटर बंटवावै का चाही।
हेडमास्टर रामसनेही का कहब है कि सरकार स्वेटर, जूता, मोजा दे का कहिस रहै पै अबै तक नहीं दिहिस आय। प्रधान सुमेडा का कहब है कि चोट बच्चा पढ़त हैं तौ ठंडी लाग सकत हैं। यहै कारन गरम कपड़ा जरूरी हैं।
बी.आर. सी. महावीर प्रसाद का कहब है कि हर जिला मा भेजें जइहैं, यहै कारन देरी लागत हैं। जबै आ जइहैं तौ बंटवा दीन जइहैं।
रिपोर्टर- शिवदेवी
Published on Jan 10, 2018
awa_Deva awa_Deva awa_Deva awa_Deva awa_Deva eng_Latn